CELEX: 32021D1194
Language: et
Date: 2021-07-19 00:00:00
Title: Nõukogu otsus (ÜVJP) 2021/1194, 19. juuli 2021, millega pikendatakse Kosovosse (Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.) nimetatud Euroopa Liidu eriesindaja volitusi ning muudetakse otsust (ÜVJP) 2020/1135

20.7.2021   
               
               
                  ET
               
               
                  Euroopa Liidu Teataja
               
               
                  L 258/48
               
            
         NÕUKOGU OTSUS (ÜVJP) 2021/1194,
         19. juuli 2021,
         millega pikendatakse Kosovosse (*) nimetatud Euroopa Liidu eriesindaja volitusi ning muudetakse otsust (ÜVJP) 2020/1135
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 33 ja artikli 31 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 30. juulil 2020 vastu otsuse (ÜVJP) 2020/1135, (1) millega nimetatakse Tomáš SZUNYOG Euroopa Liidu eriesindajaks („ELi eriesindaja“) Kosovos. ELi eriesindaja volitused lõppevad 31. augustil 2021.
                  
               
                     (2)
                  
                  
                     ELi eriesindaja volitusi tuleks pikendada 24 kuu võrra ning kehtestada uus lähtesumma ajavahemikuks 1. septembrist 2021 kuni 31. augustini 2023.
                  
               
                     (3)
                  
                  
                     ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kosovosse nimetatud Euroopa Liidu eriesindaja („ELi eriesindaja“) Tomáš SZUNYOGI volitusi pikendatakse kuni 31. augustini 2023. Nõukogu võib poliitika- ja julgeolekukomitee hinnangule tuginedes ning liidu välisasjade ja julgeolekupoliitika kõrge esindaja ettepaneku põhjal otsustada, et ELi eriesindaja volitusi pikendatakse või volitused lõpetatakse varem.
         
         
            Artikkel 2
            Otsust (ÜVJP) 2020/1135 muudetakse järgmiselt.
            
                        1)
                     
                     
                        Artikli 5 lõikesse 1 lisatakse järgmine lõik:
                        „ELi eriesindaja volituste täitmisega seotud kulude katmiseks ette nähtud lähtesumma ajavahemikuks 1. septembrist 2021 kuni 31. augustini 2023 on 6 600 000 eurot.“
                     
                  
                        2)
                     
                     
                        Artikli 14 teine lause asendatakse järgmisega:
                        „ELi eriesindaja esitab nõukogule, kõrgele esindajale ja komisjonile korrapäraselt eduaruanded ning 31. maiks 2023 lõpliku täieliku aruande volituste täitmise kohta.“
                     
                  
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 19. juuli 2021
            
               
                  Nõukogu nimel
               
               
                  president
               
               J. PODGORŠEK
            
         
         
            (*)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
         
            (1)  Nõukogu 30. juuli 2020. aasta otsus (ÜVJP) 2020/1135, millega nimetatakse ametisse Euroopa Liidu eriesindaja Kosovos (ELT L 247, 31.7.2020, lk 25).